stanford-oval/wikipedia huggingface dataset:
סיגילריה

| סיגילריה |
| --- | --- |
 
תקופה
קרבון-פרם 323.2–254 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: צומח
מערכה:: שרכים
מחלקה:: ליקופודים
סדרה:: לפידודנדרידים
משפחה:: סיגילריה
סוג:: סיגילריה
שם מדעי
 Sigillariaceae

סיגילריה (שם מדעי: Sigillaria) הוא סוג פרהיסטורי של צמח קדום מקבוצת הליקופודים שהיה קרוב לאיזוט המודרני אך היה גבוה כמו עץ. באורח חייו דמה לזה של שרכים וטחבים. המאובנים שלו התגלו ברחבי בריטניה, ארצות הברית, קנדה, סין, קוריאה, טנזניה וזימבבואה ותוארכו לתקופות הקרבון והפרם לפני 323.2 עד 254 מיליון שנה מזמננו (בעבר נחשבו לעוד יותר מוקדמים כבר מהדבון). הסוג הקרוב ביותר לצמח זה היה הלפידודנדרון שחי בצורה דומה ובאותם אזורים.
צמח קדום זה היה בעל גבעול גבוה מכוסה "קשקשים" שהגיע לגובה של עד 30 מטרים ובקצהו בלטו מעין-עלים גבוהים הקרובים לגבעול וללא ענפים. הצמח התרבה ללא זרעים, באמצעות נבגים (שנמצאו בתוך מבנים חרוטיים). מספר חוקרים הציעו, אך לא הצליחו להוכיח, שצמח זה היה בעל אורח חיים מהיר, בו גדל במהירות לגובה מרשים, הגיע לבגרות, התרבה ומת בגיל צעיר.
מינים

S.alveolaris
S.barbata
S.bicostata
S.boblayi
S.brardii
S.cancriformis
S.cristata
S.cumulata
S.davreuxii
S.densifolia
S.elegans
S.elongata
S.fossorum
S.hexagona
S.loricata
S.mammiliaris
S.menardi
S.micaudi
S.monostigma
S.orbicularis
S.ovata
S.pachyderma
S.principes
S.reticulata
S.rugosa
S.saulii
S.schotheimiana
S.scutellata
S.sillimanni
S.tesselata
S.transversalis
S.trigona
S.voltzii
הערות שוליים

↑  Hans' Paleobotany Pages - The clubmoss tree Sigillaria https://steurh.home.xs4all.nl/engsig/esigilla.html
יאנדקס. טקסי

| --- | --- |

 נתונים כלליים
 מייסדים:  יאנדקס 
 תקופת הפעילות:  2011–הווה (כ־13 שנים)
 חברת אם:  יאנדקס 
 חברות בנות:  Yandex.Eda  Yango  בפסקה זו רשומה אחת נוספת שטרם תורגמה 
 מיקום המטה:  מוסקבה 
 ענפי תעשייה:  אינטרנט
 הכנסות:  37,931,000,000 רובל רוסי (נכון ל־2019) 
 מנכ"ל:  טיגראן חודאוורדיאן
  
 taxi.yandex.ru
 
יאנדקס. טקסי (ברוסית: Яндекс. Такси ובאנגלית: Yandex.Taxi, או יאנדקס. גו טקסי; פועלת בישראל בשם המותג יאנגו) היא חברת טכנולוגיות מידע מובילה המספקת בין היתר שירות קריאת הסעה מקוון להזמנת מונית באמצעות אפליקציה סלולרית. זהו שירות המוניות הגדול ברוסיה אשר פועל גם במדינות ברית המועצות לשעבר, מזרח אירופה, אפריקה והמזרח התיכון. השירות הוא שירות מבוסס מיקום המאפשר הזמנת הנהג הפנוי ביותר להגעה באופן המהיר ביותר, בהתחשב במיקום המשתמש ומיקום הרכב. השירות הושק במוסקבה ב-26 באוקטובר 2011 כתוכנה חינמית שנתמכת על ידי שלל מערכות הפעלה כגון iOS, אנדרואיד ו-BlackBerry OS.
היסטוריה

יאנדקס. טקסי (ברוסית: Яндекс. Такси) הוקמה על ידי יאנדקס (ברוסית: Яндекс), חברת טכנולוגיה בינלאומית אשר מקורה ברוסיה והחלה כמנוע חיפוש ופורטל אינטרנט, והיום מספקת למעלה מ-70 שירותים מקוונים במדינות רבות מסביב לעולם. החברה אמנם נמנית תחת קבוצת יאנדקס, אך היא חברה פרטית ונפרדת, אשר מאוגדת בהולנד תחת השם Yandex.Taxi B.V.
שירות הזמנת המוניות המקוון הוא אחד מעסקי המפתח של יאנדקס טקסי, אשר עד כה פועלת בלמעלה מ-300 ערים גדולות ברחבי רוסיה, בלארוס, מולדובה, ארמניה, גאורגיה, קירגיזסטן, קזחסטן, אוזבקיסטן, לטביה, אסטוניה, ליטא, סרביה, ישראל, חוף השנהב, פינלנד, גאנה ורומניה. בחמש המדינות האחרונות, החברה פועלת תחת המותג יאנגו. למעלה מ-36,000,000 אנשים ברחבי העולם משתמשים בשירותי החברה מאז הקמתה. בחודש ספטמבר 2018, מס' הנסיעות של החברה עבר את רף מיליארד הנסיעות, ואילו כמות הנהגים המחוברים לשירות הגיע למס' שיא של 700,000.
ליאנדקס. טקסי ישנה גם זרוע נוספת העוסקת בתחום טכנולוגיית המזון אשר כוללת את שירותי משלוח האוכל Yandex.Eats ושירות קיט-אוכל מוכן Yandex.Chef. שירותים אלו נכון לדצמבר 2018, זמינים אך ורק ברוסיה.
בחודש דצמבר 2018, השיקה יאנדקס טקסי את השירות שלה בישראל תחת המותג 'יאנגו' ושנה לאחר מכן הושק שירות עסקי. השירות, בנוסף לנסיעות פרטיות, משרת ברחבי העולם מעלה מ-50,000 לקוחות עסקיים ומאפשר מערכת בקרה על נסיעות עסקיות של לקוחותיה באמצעות ממשק טכנולוגי מתקדם ובמחירים קבועים וידועים מראש.
נכון לשנת 2019, יאנדקס עובדת עם 700,000 נהגים שעובדים ב-18 מדינות. בישראל ובמספר מדינות השירות הושק תחת השם "יאנגו" (בחודש אפריל 2020, השיקה יאנגו שירות משלוחים בישראל). אפליקציית הבטא של יאנגו, הושקה ב-4 באוקטובר 2018, באביג'אן (חוף השנהב) בשפה הצרפתית. ב-9 בנובמבר 2018 הושקה יאנגו בפינלנד. ב-10 בדצמבר 2018, הושקה אפליקציית יאנגו בישראל במטרה להתחרות באפליקציית גט הישראלית. כבר בשלושת השבועות הראשונים להשקתה, למעלה מ-150,000 ישראלים התקינו את אפליקציית יאנגו. בדומה לאפליקציית האם "יאנדקס. טקסי" בחבר המדינות המודל מבוסס על אלגוריתמים מורכבים אשר פותחו בעזרת יאנדקס תוך חישוב אורך המסלול האופטימלי, משך הנסיעה המשוער והתחשבות בעומסי התנועה הנוכחיים באמצעות למידת מכונה.
ביוני 2019, יאנגו התרחבה לבוקרשט, רומניה ובהמשך הופעל השירות גם באקרה, גאנה.
ביוני 2022 פורסם כי יאנגו מהווה סיכון ביטחוני בהיותה מחוברת לביון הרוסי. השב"כ והמוסד אסרו על עובדיהם להשתמש במערכת.
ב־2022, יאנגו נפרדה מחברת האם יאנדקס ואינה מהווה עוד חלק מאינדקס הרוסית.
ב־2024 קבוצת משקיעים ישראליים רכשה את הזיכיון של יאנגו.
אזורי פעילות

| מדינה | השקה | הערות |
| --- | --- | --- |
| רוסיה רוסיה | אוקטובר 2011 |  |
| בלארוס בלארוס | 25 בפברואר 2016 |  |
| ארמניה ארמניה | 1 ביולי 2016 |  |
| קזחסטן קזחסטן | 28 ביולי 2016 |  |
| גאורגיה גאורגיה | 26 באוגוסט 2016 |  |
| אוקראינה אוקראינה | 25 באוקטובר 2016 |  |
| מולדובה מולדובה | 25 ביולי 2017 |  |
| קירגיזסטן קירגיזסטן | 9 בנובמבר 2017 |  |
| לטביה לטביה | 15 במרץ 2018 |  |
| אוזבקיסטן אוזבקיסטן | 4 באפריל 2018 |  |
| סרביה סרביה | 5 ביוני 2018 |  |
| ליטא ליטא | 26 ביולי 2018 |  |
| אסטוניה אסטוניה | 1 במאי 2018 |  |
| חוף השנהב חוף השנהב | 4 באוקטובר 2018 |  |
| פינלנד פינלנד | 9 בנובמבר 2018 | מותג Yango (ב־2022 הופרד מחברת האם יאנדקס והפך לחברה עצמאית) |
| ישראל ישראל | 10 בדצמבר 2018 | מותג Yango (ב־2022 הופרד מחברת האם יאנדקס והפך לחברה עצמאית) |
| גאנה גאנה | 6 ביוני 2019 | מותג Yango (ב־2022 הופרד מחברת האם יאנדקס והפך לחברה עצמאית) |
| רומניה רומניה | 27 ביוני 2019 | מותג Yango (ב־2022 הופרד מחברת האם יאנדקס והפך לחברה עצמאית) |
מאפיינים

הזמנת מונית מתבצעת באמצעות אפליקציית יאנדקס מוניות (בפינלנד ובישראל האפליקציה נקראת יאנגו) בסמרטפון (iOS, Android או Windows Phone), או באמצעות אתר האינטרנט בכתובת taxi.yandex.ru. לצורך ביצוע ההזמנה המשתמש נדרש להזין את מספר הטלפון שלו, כתובת הגעת המונית וכתובת היעד. לרשות המשתמש קיימת האופציה לבחור במחיר קבוע או בנסיעה באמצעות מונה. בדומה למה שנוהגת Gett גם ביאנדקס יכול המשתמש לדרג את הנהג. נהג שמקבל דירוגים נמוכים מוסר מהשירות.
בעוד חברות אחרות משתמשות במערכות GPS חיצוניות ושירותי מיפוי חיצוניים, יאנגו לא נדרשת לבצע שימוש במערכות ניווט זרות ולכן גם אפליקציית המוניות שלה שואבת נתוני נסיעה מהשירותים של יאנדקס: שירות "יאנדקס מפות" ו"יאנדקס ניווט", הפועלת לפי מערכות הניווט של גלונאס.
במאי 2017 נוספה יכולת להוסיף שלוש אפשרויות נסיעה. ברוסיה עלות הנסיעה מתומחרת בהתאם לזמן ההגעה של המונית. מערכת ההזמנות בין הנהגים היא אוטומטית ומבוססת על כמה גורמים:
זמינות הנהג הקרוב ביותר למשתמש
ההזמנה תתעדף את הנהג עם הדירוג הגבוה ביותר מבין הנהגים הסמוכים למשתמש
הרכב עונה על כל הבקשות שהמשתמש הזין באפליקציה
באפריל 2017 שירות יאנדקס מוניות החלה בהפעלת מחיר נסיעה קבוע בכל ערי רוסיה: המחיר מופיע למשתמש כבר בעת ההזמנה ולא משתנה גם אם המונית נתקעת בפקק תנועה או שהנהג חרג ממסלול הנסיעה. יאנדקס מפעילה בשירות המוניות שלה יכולת לימוד עצמית והאפליקציה יכולה להציע למשתמש את המקום הנוח ביותר להזמנת מוניות ולרשות המשתמש עומדת הבחירה על פי עיגולים כחולים שמופיעים על המפה. ב-22 בנובמבר 2018 יאנדקס הוסיפה אפשרות להזמין כמה מכוניות במקביל, על מנת להשיג את המונית הקרובה ביותר. בדצמבר 2018 נוספה גם האופציה לעקוב אחר מחיר ההזמנה. אם מחיר ההזמנה יורד, האפליקציה מתריעה על כך.
היישומון מבוסס על טכנולוגיות שפותחו על ידי יאנדקס כמו שירותי מיפוי, ניתוב, ניווט ומערכת לוויסות הזמנות והפצתן המתבססת על למידת מכונה. תכונות אלו מקטינות את זמן החיפוש אחר נסיעות מצד הנהגים, ובכך גם מורידות את שיעור מחירי הנסיעה לנוסעים.
השירות אינו מפעיל מכוניות או נהגים משלו, המודל מתבסס על שותפות עם חברות נסיעות, נהגים ותחנות שונות שמספקים את שירותיה..
במרץ 2020, בעקבות משבר מגפת הקורונה, השיקה יאנדקס שירות משלוחים ברוסיה ובמדינות בהן היא פועלת שמטרתו לספק מענה לאנשים הזקוקים להעברת חבילות וחפצים שונים באמצעות צי הנהגים עמם עובדת החברה וזאת כחלק מתוכנית להרחבת שירותיה
גלריה

לוגו האפליקציה
מונית יאנדקס על גשר קרים במוסקבה
תפוצת יאנדקס. טקסי בעולם
מונית יאנדקס עם מנוע חשמלי, מדגם טסלה
מונית בישראל עם דגלים של Yango ו-Gett
לוגו היישומון Yandex Go
ראו גם

יאנדקס. דרייב
Gett
Uber
סיטימוביל
שרה פוקסון

| --- | --- |

 לידה:  1932
 פטירה:  1992 (בגיל 60 בערך)
 מוקד פעילות:  ישראל 
 סוגה:  מוזיקה קלאסית
 חברת תקליטים:  Jerusalem Records
 
שרה פוקסון-היימן (1932–1992) הייתה פסנתרנית ישראלית.
ביוגרפיה

פוקסון נולדה בארץ ישראל והחלה לנגן בפסנתר בהיותה בת 5. בצעירותה פגשה את ורדינה שלונסקי שהדריכה אותה לגבי האזנה למוזיקה והשכלה כללית. כבר בשנת 1944 היא נגנה עבור רדיו ירושלים. היא למדה נגינת פסנתר אצל ליאו קסטנברג וקרול קליין בישראל. בשנת 1948 היא נגנה את קונצרט הגמר של מהמחלקה לפסנתר של בתיה רבינא. לאחר מכן למדה מוזיקה במשך שנה בשווייץ אצל ז'קלין בלנקרד ועוד שבועיים אצל פטר פייכטוונגר בלונדון. בשובה לישראל שירתה בתזמורת חיל האוויר. בשנות ה-50 היא נגנה בתזמורת קול ישראל.
בשנת 1979 הקימה את "דואו באר שבע" עם הפסנתרן ההולנדי-ישראלי ברט ברמן. הם הוציאו תקליט ראשון בשנת 1983 ותקליט שני ב-1985. היא הרבתה להופיע ברחבי ישראל וכן בסיורי קונצרטים בצרפת, אנגליה, בלגיה, גרמניה והולנד. הקליטה לתחנות רדיו במרבית מדינות אלה ולטלוויזיה הישראלית.
שרה פוקסון נודעה כמבצעת של מוזיקה קלאסית בת זמננו, כסולנית ובהרכבים קאמריים. ביצעה יצירות ישראליות רבות בהופעות בכורה. על העדפות המוזיקה שלה היא אמרה:
נתן מישורי כתב עליה:
התאלמנה משופט השלום הבאר שבעי יהודה היימן בשנת 1990. לזוג נולדו שלושה בנים.
במשך תקופה ארוכה נערך קונצרט שנתי לזכרה.
דיסקוגרפיה > אלבומים

פרנץ שוברט: מוזיקה לפסנתר בארבע ידיים (אנגליה/ישראל 1983; ארצות הברית 1988; ארצות הברית 1991)
מלחיני ברית התנועה הקיבוצית: מוזיקה לפסנתר בשתיים וארבע ידיים (אנגליה/ישראל, 1985)
דיסקוגרפיה > אוספים עם אמנים נוספים

רם דע-עוז: סוויטה בסגנון עתיק (ישראל, 1973)
עמי מעייני: שני אלתורים (ישראל, 1976)
יצירות מופלאות לפסנתר (ארצות הברית, 1989)
קלר דה לון ומנגינות מוארות ירח אחרות (ארצות הברית, 1989)
מאיר מינדל: תמר (ישראל, 1990)
פרנק מרטן: מוזיקה קאמרית (שווייץ, 1991)
דוד עורי: פורטרט מוזיקלי (ישראל, 1997)
מסביב לעולם עם ציפי פליישר (ארצות הברית, 1997)
רחל גלעין: ונגינותיי ננגן (ישראל, 1999)
גבריאל אירני: ציפור הפלא (הונגריה, 2001)
אשר בן יוחנן: דיוקנו של מלחין (ישראל, 2005)
מקס שטרן: שיר המעלות (ישראל, 2012)
הערות שוליים

↑  דואן באר שבע בירושלים, מעריב, 20 במרץ 1984
1 2  אבנר ברנהיימר, מבוקש הגאון הבא, מעריב, 2 בנובמבר 1990
↑  בראדיו ירושלים, הארץ, 13 ביולי 1944
↑  בתל אביב, היום והערב, הארץ, 5 ביולי 1948
↑  היום ברדיו, חרות, 9 באוגוסט 1953
↑  דואו באר שבע בירושלים, מעריב, 20 במרץ 1984
↑  דואו קיבוצים, מעריב, 19 בדצמבר 1985
↑  אנתולוגיה ב-100 אצבעות - כללי - הארץ
↑  יצירה של מלחין יאפאני - ברסיטל ישראלי, מעריב, 14 במאי 1963
↑  נתן מישורי, שרה פוקסון הימן, למרחב, 10 באפריל 1966
↑  הפקות - קונצרט לזכרה של שרה פוקסון היימן
↑  Meyer, Kurtz (1985) "Index to Record Reviews." Notes, Quarterly Journal of the Music Library Association 41 (4): 751-774.
↑  Weekley, Dallas A., and Nancy Arganbright (1990). Schubert's Music for Piano Four-Hands. White Plains, New York: Pro/Am Music Resources, p. 137-144. ISBN 0-912483-55-5
↑  Lampson, Dave (1992) "Late Keyboard Music - Recommended CDs". Classical Net.
↑  Fleischer, Robert Jay (1997) Twenty Israeli Composers: Voices of a Culture. Detroit, Michigan: Wayne State University Press, p. 345.
| --- | --- |
בקרת זהויות :  NLI: 987007314161505171  BnF: cb17055280d (data)  GND: 173928129  ISNI: 0000 0000 3523 4756  LCCN: n96005534  VIAF: 23857092   WorldCat (עם VIAF): 23857092
אנתוני אשלי קופר, רוזן שאפטסברי השביעי

| --- | --- |

אנתוני אשלי קופר, רוזן שאפטסברי השביעי, ציור מאת ג'ון קולייר
 לידה:  28 באפריל 1801 לונדון, הממלכה המאוחדת של בריטניה הגדולה ואירלנד 
 פטירה:  1 באוקטובר 1885 (בגיל 84) פולקסטון, הממלכה המאוחדת 
 מדינה:  הממלכה המאוחדת של בריטניה הגדולה ואירלנד 
 מקום קבורה:  כנסיית סנט ג'יילס, ווימבורן סנט ג'יילס 
 השכלה:  כרייסט צ'רץ'  בית הספר הארו 
 תפקיד:  חבר בית הלורדים (2 ביוני 1851–1 באוקטובר 1885)  חבר הפרלמנט ה־8 של הממלכה המאוחדת (7 ביוני 1826–24 ביולי 1830)  חבר הפרלמנט ה־10 של הממלכה המאוחדת (28 באפריל 1831–29 בספטמבר 1831)  חבר הפרלמנט ה־9 של הממלכה המאוחדת (29 ביולי 1830–23 באפריל 1831)  חבר הפרלמנט ה־10 של הממלכה המאוחדת (30 בספטמבר 1831–3 בדצמבר 1832)  נשיא האגודה הסטטיסטית המלכותית (1843–1845)  חבר הפרלמנט ה־11 של הממלכה המאוחדת (10 בדצמבר 1832–29 בדצמבר 1834)  חבר הפרלמנט ה־13 של הממלכה המאוחדת (24 ביולי 1837–23 ביוני 1841)  חבר הפרלמנט ה־12 של הממלכה המאוחדת (6 בינואר 1835–17 ביולי 1837)  חבר הפרלמנט ה־15 של בריטניה (29 ביולי 1847–2 ביוני 1851)  חבר הפרלמנט ה־14 של הממלכה המאוחדת (29 ביוני 1841–31 בינואר 1846)  Lord Lieutenant of Dorset (4 ביוני 1856–1 באוקטובר 1885) 
 מפלגה:  טורים 
 בן או בת זוג:  Emily Ashley-Cooper, Countess of Shaftesbury (10 ביוני 1830–?) 
 פרסים והוקרה:  מסדר הבירית 
 
אנתוני אשלי קופר, רוזן שאפטסברי השביעי, ברון קופר מפולט, ברון אשלי מווימבורן סנט ג'יילס (באנגלית:
Anthony Ashley-Cooper, 7th Earl of Shaftesbury, Baron Cooper of Pawlett, Baron Ashley of Wimborne St. Giles
‏; 28 באפריל 1801 לונדון – 1 באוקטובר 1885 פולסטון, קנט) היה נדבן, פוליטיקאי ורפורמטור חברתי בריטי, מן הידועים שבתקופה הוויקטוריאנית. הוא היה מנהיג הזרם האוונגליסטי בתוך הכנסייה האנגליקנית ונמנה עם המבשרים הנוצרים של הציונות.
שנותיו המוקדמות ולימודיו

אנתוני אשלי קופר היה בנו הבכור של רוזן שאפטסברי השישי, ושל אן, הבת הרביעית של דוכס מרלבורו השלישי.
הוא נולד ב-1801 בככר גרוסבנור 24 בלונדון. באותה תקופה אביו לא החזיק עדיין את התואר רוזן, אותו ירש יחד עם האחוזות בשנת 1811. מן אותו רגע הוא עבר לגור עם משפחתו לסנט ג'יילס בדורסט, מושבם הרשמי של רוזני שאפטרברי.
אנתוני אשלי למד בבית הספר הארו ואחר כך ב-כרייסט צ'רץ' קולג' באוניברסיטת אוקספורד. בשנת 1822 קיבל את התואר הראשון בלימודים קלאסיים. בשנת 1832 סיים תואר שני .M.A. את התואר דוקטור במשפט אזרחי D.C.L. קיבל בשנת 1841.
התחלת הקריירה הפוליטית

בשנת 1826 נבחר לראשונה לבית הנבחרים הבריטי מטעם מפלגת טורי תחת השם "לורד אשלי". הוא ייצג את וודסטוק, מקום מושבה של משפחת מרלבורו. הוא תמך בתקופה זו בממשלות של לורד ליברפול וג'ורג' קנינג.
בשנים 1830–1831 היה לורד אשלי נציג של דורצ'סטר ובשנים 1831–1846 ייצג את מחוז דורסט. בנאומו הראשון בפרלמנט תמך שאפטסברי בהענקת קצבה למשפחת שר החוץ, ג'ורג' קנינג, שמת באופן פתאומי.
בשנת 1828 התמנה בממשלת הדוכס ולינגטון לנציב לענייני הודו (Commissioner of the Board of Control) ובשנת 1834 מינה אותו רוברט פיל ללורד ראשון של האדמירליות.
אולם לורד אשלי ויתר מהר על קריירה מנהיגותית, מפני שנמשך לתחום המאבק לרפורמות חברתיות וביקש להיות פחות תלוי בממסד.
בגיל 29 הוא התחתן עם ליידי אמילי קרוליין קתרין קאופר, בתו של הרוזן פיטר קאופר. נישואים אלה, שהיו מוצלחים ופוריים, זימנו ללורד אשלי ייחוסים חשובים נוספים. אחרי נישואי חמותו, אלמנת הרוזן קאופר, ללורד פלמרסטון הפך לורד אשלי לחתן החורג של המדינאי המפורסם הזה שהיה לימים ראש הממשלה. יש סבורים שליידי אמילי עצמה הייתה למעשה בת מחוץ לנישואים של לורד פלמרסטון. דוד מצד האם שלה היה לורד מלבורן, גם הוא לימים ראש ממשלה. בשנת 1851 במות אביו, ירש לורד אשלי את התואר רוזן שאפטסברי.
הרפורמות

הוא הפך מאוחר יותר למנהיג התנועה לרפורמה בתנאי החיים בבתי החרושת ובמכרות של בריטניה
אחרי שנחשפו התנאים הזוועתיים שבהם הועסקו ילדים ונשים במכרות הפחם, פעל לורד שאפטסברי בשנת 1842 לשם אישור ה Coal Mines Act
(חוק מכרות הפחם) לפיו נאסרה העסקתם של נשים ושל ילדים מתחת לגיל 10 במכרות אלה.
בשנת 1847 וב-1853 פעל להנהגת "חוקי בתי החרושת" (Factory Acts), וכן של ה- בשנת 1842.
בשנת 1845 נמנה עם תומכי ה Lunacy Act.
בשנת 1847 היה מעורב במאמצים נוספים להגן על הילדים ובייחוד בנוגע לתנאי העסקתם.
שאפטסברי היה יושב ראש ה -Ragged Schools Union ותומך של פלורנס נייטינגייל.
שאיפותיו לשיבת ציון ותמיכתו בפעילות המיסיונרית הפרוטסטנטית

כאוונגליסטי אדוק, דגל לורד אשלי בשמירה קפדנית של יום הראשון, בפעילות מיסיונרית פרוטסטנטית, אימץ עמדה אנטי-קתולית ותמך ברעיון שיבת ציון. כיבוש ארץ ישראל וסוריה על ידי שליט מצרים, מוחמד עלי ובנו אברהים פאשה, בשנת 1831, השפיעו על מדיניות המעצמות האירופיות במזרח התיכון. בעקבות תהפוכות אלה שכנע שאפטסברי את חמיו החדש, שר החוץ הנרי טמפל, רוזן פלמרסטון למנות קונסול בריטי ראשון בירושלים. מנקודת מבט נוצרית ואנגלית שאפטסברי ראה יתרונות פוליטיים וכלכליים בעידוד שיבת בני העם היהודי לארץ ישראל. הוא היה משוכנע שזה גם רצונו של אלהים. בינואר 1839 הוא פרסם מאמר ב"קוואטרלי רוויו" שכלל, פרט לדברי פרשנות לספרו של הלורד לינדסי "מכתבים על מצרים, אדום ועל ארץ הקודש" שהופיע ב-1838, גם הצעה ראשונה של מדינאי חשוב ליישב מחדש את היהודים בארץ ישראל.
האדמה והאקלים של פלשתינה תואמים  במיוחד את עליית הצריכה של בריטניה במוצרים; ניתן לגדל שם את הכותנה המשובחת ביותר בשפע כמעט בלתי מוגבל; המשי ואודם הצבעים על בסיס פואה הם התוצרת העיקרית, בעוד שמן הזית הוא כיום כמו תמיד המעדן בה' הידיעה של הארץ.
מה שנדרש הוא רק הון וידע; נוכחותו של נציג בריטי ושיפור הביטחון המובטח על ידי נוכחותו, יאפשר את ייבואם לצורך פיתוחה של פלשתינה;
יהודים, המנועים לעסוק בחקלאות בכל ארץ אחרת, יוכלו בעזרת תיווכו של הקונסול האנגלי ביניהם ובין הפאשה, לחזור במספרים גדולים ולהפוך שוב פעם... לבעלי בתים  ביהודה ובגליל
הלורד שאפטסברי היה שותף בהקמת הבישופות הפרוטסטנטית בירושלים שעם יוזמיה העיקריים נמנו הברון הפרוסי כריסטיאן פון בונזן ומלכו, פרידריך וילהלם הרביעי.
מתוקף תפקידיו כיושב ראש, במשך מספר שנים, של הBritish and Foreign Bible Society (החברה הבריטית והזרה לכתבי הקודש), והחל משנת 1848 ועד מותו, כחבר בהנהגת החברה הלונדונית להפצת הנצרות בקרב היהודים - LJS, עודד הלורד את הפעילות המיסיונרית בקרב היהודים ובקרב הנוצרים הלא-פרוטסטנטים בארץ ישראל.
אשתו אמילי נפטרה ב-15 באוקטובר 1872,
לזוג היו שישה בנים וארבע בנות.
ליידי ויקטוריה אשלי (נפטרה ב-15 בפברואר 1927), שהייתה אשתו של הרי צ'יצ'סטר, הברון השני טמפלמור
אנתוני אשלי קופר, הרוזן השמיני שאפטסברי, (27 ביוני 1831 – 13 באפריל 1886)
אוולין מלבורן אשלי (24 ביולי 1836 – 15 בנובמבר 1907), שהיה נשוי לסיבלה צ'רלוט פרקוהר
הנצחה

1893 – מזרקה, הידועה כממוריאל שאפטסברי, הוקמה בככר פיקדילי בלונדון על מנת להנציח את מעשיו.
מעל המזרקה הוצב פסל של מלאך עירום, "מלאך החסד הנוצרי", שבמהלך השנים, זוהה כארוס, אל האהבה של היוונים הקדומים ולכן האתר קרוי בפי הבריות "הממוריאל שפטסברי וארוס". הפסל, שעוצב באלומיניום על ידי
האמן אלפרד גילברט, נחשב בהתחלה לשערורייתי, אך עם הזמן הפך לאחד הסממנים של לונדון. העיתון "איוונינג סטנברד" משתמש בדמות דומה של מלאך בלוגו שלו.
לקריאה נוספת

G. B. A. M. Finlayson, The Seventh Earl of Shaftesbury (1981).
J. L. Hammond and B. Hammond, Lord Shaftesbury (1923).
E. Hodder, The Life and Work of the Seventh Earl of Shaftesbury, 3 vols. (1887).
Donald M. Lewis, "The Origins of Christian Zionism: Lord Shaftesbury and Evangelical Support for a Jewish Homeland" (Cambridge UP, 2010).
הערות שוליים

↑  Victorian Web
| --- | --- |
בקרת זהויות :  NLI: 987007268065005171  BIBSYS: 90699653  CiNii: DA04717743  GND: 119138840  ISNI: 0000 0000 8102 2850  LCCN: n50003109  NKC: jn20031113009  NLA: 35491780  NTA: 071718311  SNAC: w6ns147t  SUDOC: 111522811  Trove: 972420  VIAF: 22944637   WorldCat (עם VIAF): 22944637
דאם (להקה)

| --- | --- |

 מוקד פעילות:  לוד, ישראל
 תקופת הפעילות:  מ-1999
 סוגה:  היפ הופ
 חברת תקליטים:  '48 Records
 www.damofficialband.com
 חברים
 תאמר נפאר סוהיל נפאר מחמוד ח'ררי
דאם (בערבית: دام, באנגלית: DAM) הוא הרכב היפ-הופ פלסטיני. חברי ההרכב הם האחים תאמר וסוהיל נפאר ומחמוד ג'ררי, המתגוררים בלוד. הם שרים בעיקר בערבית, אך גם בעברית ובאנגלית. המילים שלהם עוסקות בקשיים של חיים בעיר מעורבת, בזכויות נשים, בסכסוך הישראלי-פלסטיני, במאבק לחופש ובשוויון.
לשם ההרכב יש שלושה פירושים בשלוש שפות: בערבית זהו פועל של המילה "נצח" (دام), באנגלית השם מציין ראשי תיבות שפירושו הראפרים הערבים ("Da Arab MCs"), ובעברית משמעותו דם - נוזל הגוף.
היסטוריה

הלהקה החלה להופיע בסוף שנות ה-90. תאמר ואחיו סוהיל מופיעים יחד משנת 1998. מוחמד ח'ררי, שהיה בקשר עם סוהיל, הצטרף אליהם, וכך ב-1999 הוקם ההרכב. בשנת 2001 שוחרר לאינטרנט השיר "מין ארהאבי?" ("מי הטרוריסט") אשר מאשים את ישראל בטרור כנגד הפלסטינים, מצדיק את פעולות הטרור הפלסטיניות באינתיפאדה הראשונה במדיניות הכיבוש הישראלית, ואף משווה את ישראל לנאצים.
כאשר נשאלו מדוע הם מזדהים כפלסטינים למרות שהם גרים בלוד, השיבו: "בשבילנו לוד הייתה עוד לפני ישראל, והייתה פלסטינית לגמרי. אם מחר צרפת תכבוש את ישראל, אתה תקרא לעצמך צרפתי? I don't think so...."
הלהיט שלהם "מי הטרוריסט?" הורד מהאינטרנט יותר ממיליון פעם, והאלבום שלהם זכה בדירוג של ארבעה כוכבים מטיים מגזין.
השיר "נע'ייר בוכרה" ("לשנות את המחר"), מתוך האלבום "אידה" משמש שיר הפתיחה של סדרת הטלוויזיה "עבודה ערבית". כמו כן הלחינו חברי ההרכב את מוזיקת הרקע של הסדרה. ב-2014 הלהקה התארחה בתוכנית האינטרנטית המוזיקלית Juice Rap News בפרק אשר עסק בסכסוך במזרח התיכון ושודר ב-RT, הפרק גרר אחריו ביקורת קשה מצד ארגונים יהודים, בפרק קראה הלהקה לצופים להחרים את ישראל.
הערות שוליים

↑  DAM חם, באתר ynet, 20 בדצמבר 2006
↑  "הציבור הישראלי מנותק", 28 בנובמבר 2007, MOOMA
↑  https://www.youtube.com/watch?v=k81p2LCj_cs
| --- | --- |
בקרת זהויות :  ISNI: 0000 0000 9566 8433  MusicBrainz: 45ddd10c-a6f3-4b2d-a583-12d149c54292
היקום בקליפת אגוז

| --- | --- |

 מידע כללי
 מאת:  סטיבן הוקינג 
 שפת המקור:  אנגלית 
 סוגה:  מדע פופולרי, מסה 
 הוצאה
 תאריך הוצאה:  6 באוקטובר 2001 
 פרסים
 פרס החברה המלכותית לספרי מדע (2002) 
 סדרה
 הספר הבא:  On the Shoulders of Giants 
 
היקום בקליפת אגוז (The Universe in a Nutshell) הוא ספרו השלישי של הפיזיקאי סטיבן הוקינג. הספר יצא לאור באנגלית בשנת 2001 ובתרגום לעברית בשנת 2003. הספר מהווה המשך ל"קיצור תולדות הזמן" שראה אור בשנת 1988 ובדומה לו אף הוא ספר מדע פופולרי המיועד לקהל הרחב.
ב"יקום בקליפת אגוז" מציג הוקינג את כל ההתפתחויות והגילויים החדשים בתחום הפיזיקה התאורטית מאז יציאתו של "קיצור תולדות הזמן" לאור ועד 2001.
הספר עוסק במגוון רחב של נושאים: הוא מציג תחילה את המסד לפיזיקה התאורטית של ימינו - תורת היחסות ותורת הקוונטים, ומציג השלכות, מסקנות, השערות ופיתוחים של שתי התאוריות הללו: מוצא היקום, מסע בזמן, חורים שחורים, עולמות מקבילים, תורת המיתרים ויצירתה של תאוריה מאוחדת גדולה.
מכונית משפחתית

מכונית משפחתית היא סיווג מכוניות אשר נעשה בו שימוש בעיקר באירופה כדי לתאר מכוניות בדרך כלל לפי גודל. השם בא מההתאמה של המכוניות אלה לשאת משפחה שלמה באופן מקומי או לחופשות. רוב המכוניות המשפחתיות הן במרכב האצ'בק או סדאן, אם כי ישנם גם רכבי מיניוואן, סטיישן וקבריולה במבנה זהה עם מבנה הגוף. המונח מכסה שני סוגי מכוניות משפחתיות.
מכוניות משפחתיות קטנות

מכוניות משפחתיות באורך 4.3 - 4.5 מטר אם הן במרכב האצ'בק או 4.4 - 4.7 מטר אם הן במרכב סדאן או סטיישן. מאז שנות ה-90 מיניוואנים קומפקטיים המבוססים על מכוניות משפחתיות כמו סיטרואן C4 פיקאסו/קסארה פיקאסו (3 מיליון יחידות יוצרו ברחבי העולם) ורנו סניק (יותר מ-4.2 מיליון יחידות יוצרו ברחבי העולם מאז 1996). דוגמאות למכוניות משפחתיות קטנות הן פורד פוקוס, רנו מגאן (15 מיליון יחידות יוצרו ברחבי העולם החל משנת 1988, לא כולל רנו סניק), פיג'ו 30x (יותר מ-9.4 מיליון יחידות יוצרו ברחבי העולם החל משנת 1985 ועד פיג'ו 308), סיטרואן C4/סיטרואן C4L/קסארה (7 מיליון יחידות יוצרו משנת 1991, לא כולל סדרת הייצור פיקאסו), אופל אסטרה, סקודה אוקטביה, סיאט לאון ופולקסווגן גולף.
בצפון אמריקה, שם משתמשים במערכת סיווג מכוניות שונה, מכוניות בגודל זה מכונות בדרך כלל מכוניות קומפקטיות וכמעט אף פעם לא נעשה שימוש במונח "מכוניות משפחתית" כדי לתאר מכונית מסוג זה.
מכוניות משפחתיות גדולות

מכוניות משפחתיות גדולות היו בדרך כלל סביב אורך של 4.50 מטר באורך בתחילת שנות ה-90, אך כעת הן סביב אורך של 4.80 מטר או יותר. דוגמאות למכוניות משפחתיות גדולות הן, אופל אינסיגניה, פג'ו 508 ופולקסווגן פאסאט. מכוניות משפחתיות גדולות יכולת להיות ספינות הדגל של מותגים שונים כמו סיטרואן C5, הונדה אקורד, מאזדה 6, מיצובישי גאלנט וסקודה סופרב.
מכוניות בגודל זהה בצפון אמריקה נקראות בדרך כלל מכוניות בגודל בינוני; המונח "מכונית משפחתית" מתייחס לעיתים קרובות לרכב מסוג זה. דוגמאות למכוניות כאלו כוללות את הפורד פיוז'ן, שברולט מאליבו וביואיק לה קרוס.